Clinton Swart gedy in 'nuwe posisie' | Netwerk24
5 mans vas ná ontvoering van 16-jarige op plaas
Vyf mans is Dinsdag in verband met die plaasaanval en ontvoering van 'n 16-jarige meisie naby Fort Beaufort in die Oos-Kaap aangekeer.
Ma gee baba vir hawelose vrou, verdwyn
'n Ma wat haar pasgebore babameisie in die arms van 'n vreemdeling in Port Elizabeth gedruk en toe verdwyn het, word gesoek.
Regstelling: SA man nie vas oor moord op vrou
Die man van Petro Prinsloo, wat verlede maand in Mosambiek vermoor is, is nie in hegtenis geneem omdat hy haar moord sou bewimpel het nie.
4 paaltjies binne 6 balle vir Lyon
Die Australiese wegbreekbouler Nathan Lyon het Pakistan met vier paaltjies van ses balle in die oggendskof van die eerste dag van die tweede toets in Abu Dhabi in duie laat stort.
Kerber en breier se paaie skei
Die huidige Wimbledon-tenniskampioen, Angelique Kerber van Duitsland, het minder as 'n week voor die WTA-jaareindtoernooi in Singapoer aangekondig dat sy en haar afrigter, Wim Fissette, se paaie geskei het.
Audi stem in tot boete oor uitlaatgasse
Audi, 'n afdeling van Volkswagen, het ingestem om 'n boete van €800 miljoen te betaal vir sy rol in die uitlaatgasskandaal wat die motorbedryf nou al drie jaar lank teister.
Wat presies beteken dit om Afrikaans te wees? vra Jo Prins.
Spoke en kulkuns in Zeitz
Die Zeitz-museum vir kontemporêre Afrika-kuns (Zeitz MOCAA) by die V&A Waterfront in Kaapstad hou op 31 Oktober 'n Halloween-partytjie vir sy lede.
Musikale oorlogsdrama wys die pad na heling
Christiaan Olwagen se rolprent, Kanarie, baan die weg na heling in Suid-Afrika. Herman Lategan gee die veelbekroonde fliek vyf sterre.
Cher se gô is nog lank nie uit
Iemand vertel anderdag hoe 'n vriend hom gewaarsku het: "Elke dag wat jy 'n sigaret rook, voeg jy nog 'n jaar by Cher se lewe."
Clinton Swart gedy in 'nuwe posisie'
Deur Gerdie Karstens 08 September 2015 03:00
Skopvoet het WP laat sweet op Nuweland
Clinton Swart Foto: Carl Fourie/Gallo Images
BLOEMFONTEIN. – Die man wat die Westelike Provinsie en sy ondersteuners Saterdag tot diep in die wedstryd laat sweet het, het onthul dat dit sy eerste wedstryd op Nuweland was.
Clinton Swart, senter van Griekwas, het die Poubloues met sy akkurate stelskopwerk so op die uur die voortou met 15-13 teen die Streeptruie laat neem.
Hy was met vyf van ses strafskappe in die kol voordat die tuisspan tot verhaal gekom het om met 33-15 op Nuweland te wen.
"Dit was my eerste wedstryd op Nuweland in die Kaap en dit was nogal 'n groot uitdaging, maar ek het op die einde van die dag goed geskop," het Swart gesê.
Ntabeni Dukisa, wat nie in die Moederstad in aksie was nie, het in van die vorige wedstryde Griekwas se stelskopwerk behartig.
Swart, wat verlede seisoen losskakel vir die Valke onder die wakende oog van die Springbok-losskakel Jannie de Beer gespeel het, het gesê hy is gemaklik op senter, hoewel hy ook van losskakel hou.
"Ek voel tans ek speel van my beste rugby in die posisie en dit pla my glad nie dat dit nie op losskakel is nie."
Hy het vroeër sy kontrak met die Poubloues tot einde 2017 verleng.
"Ek dink die feit dat ek tot einde 2017 by Griekwas geteken het, wys dat ek werklik gelukkig is.
"Ek kry genoeg speelkans hier en dit beteken goeie blootstelling. Dit is tog wat 'n mens wil hê by jou groter unies," het Swart gesê.
Indien hy op sy huidige spelpeil voortbou, lyk sy droom om eendag Super-rugby te speel nie te vergesog nie.
Intussen kom die Poubloues – steeds op soek na 'n eerste sege in die Curriebeker-reeks – Saterdag in Kimberley teen 'n omgekrapte Pumas-span te staan, wat volgens Swart nog 'n uitdagende wedstryd beloof.